Íbúum í þjóðkirkjunni hefur hlutfallslega farið fækkandi á liðnum árum á Vesturlandi samkvæmt tölum frá Hagstofu Íslands . Í Borgarfjarðarprófastsdæmi voru á síðasta ári 10.187 íbúar og voru 9.245 þeirra í þjóðkirkjunni eða 90,75% íbúa . Árið 2004 voru íbúarnir 9.587 að tölu og voru 9.020 þeirra í þjóðkirkjunni eða 94,09% íbúa . Í Snæfellsness - og Dalaprófastsdæmi voru á síðasta ári 4.761 íbúi og 4.127 þeirra voru í þjóðkirkjunni eða 86,68% íbúa . Árið 2004 voru íbúarnir þar 4.824 talsins og voru 4.313 þeirra í þjóðkirkjunni eða 89,41% íbúa . Í stærstu sókninni , Garðaprestakalli á Akranesi , voru 5.985 íbúar á síðasta ári og voru 5.510 þeirra í þjóðkirkjunni eða 92,06% íbúa . Árið 2004 voru íbúarnir 5.687 að tölu og 94,11% þeirra voru í þjóðkirkjunni . Í Borgarprestakalli lækkaði hlutfall þjóðkirkjumanna úr 95,03% árið 2004 í 88,56% árið 2006 .